							ՆԱԽԱԳԻԾ 
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ
 ________ 2021 թվականի N _____ - Ն
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ
Ղեկավարվելով «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասի, Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված 1-ին հավելվածի 3-րդ կետի պահանջներով՝ Հայաստանի Հանրապետության կառավարությունը որոշում է.
[bookmark: _GoBack]1. «Հայաստանի Հանրապետության 2021 թվականի պետական բյուջեի մասին» օրենքի N 1 հավելվածի N 2, 3 աղյուսակում կատարել վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ և լրացումներ` համաձայն NN 1, 2, 3, 4, 5, 6 և 7 հավելվածների:
2. Թույլատրել Հայաստանի Հանրապետության տարածքային կառավարման և ենթակառուցվածքների նախարարությանը՝ առանց ֆինանսական միջոցներ նախատեսելու հանգամանքի, սույն որոշման N 8 հավելվածում նշված պայմանագրերի շրջանակում՝ նույն հավելվածով նախատեսված գումարների չափով,  կնքել համաձայնագրեր, պայմանով, որ  կատարված և պատվիրատուի կողմից ընդունված աշխատանքների ֆինանսավորումն իրականացվելու է այդ նպատակով ֆինանսական միջոցներ հատկացվելու դեպքում՝ ըստ դրանց հատկացման եռամսյակային համամասնությունների: Ընդ որում՝ կատարված աշխատանքների ֆինանսավորումը Հայաստանի Հանրապետության կառավարության որոշմամբ կարող է իրականացվել Հայաստանի Հանրապետության տարածքային կառավարման և ենթակառուցվածքների նախարարության կարիքների համար սույն որոշումն ուժի մեջ մտնելու օրվա դրությամբ կնքված պայմանագրերի շրջանակում 2021թ. նոյեմբերի 30-ի դրությամբ ձևավորված թերակատարումների արդյունքում առաջացած ազատ միջոցների կամ նույն կարգով՝ 2022թ. պետական բյուջեով պետական նշանակության ավտոճանապարհների հիմնանորոգման նպատակով հատկացվող միջոցների հաշվին՝ առանց տարեկան չափաքանակի ավելացման:  
3. Հանձնարարել Հայաստանի Հանրապետության տարածքային կառավարման և ենթակառուցվածքների նախարարին՝  սույն որոշման 2-րդ կետում նշված համաձայնագրերի կնքումը և ֆինանսավորումը  իրականացնել ներքոհիշյալ պայմաններով՝
1) Համաձայնագիր կնքում է, եթե կապալառուի կողմից տուժանքի ձևով ներկայացված պայմանագրի և որակավորման ապահովումը՝ սույն որոշման 8-րդ հավելվածում նշված գումարի չափով փոխարինվում է պայմանագրի ապահովման դեպքում բանկային, իսկ որակավորման ապահովման դեպքում՝ բանկային կամ ապահովագրական երաշխիքի ձևով: Ընդ որում, կապալառուն համաձայնագիրը կնքում, իսկ տուժանքի ձևով ներկայացված որակավորման և պայմանագրի ապահովումները  փոխարինում է համաձայնագիր կնքելու ծանուցումը ստանալու օրվանից տասնհինգ աշխատանքային օրվա ընթացքում։ Հակառակ դեպքում սույն ենթակետոով նախատեսված համաձայնագիրը չի կնքվում.
2) Համաձայնագրով նախատեսել, որ դրա շրջանակում աշխատանքները պետք է ողջ ծավալով կատարվեն և ավարտվեն մինչև  2021 թվականի դեկտեմբերի 1-ը, իսկ պատվիրատուի կողմից ընդունված աշխատանքների դիմաց ֆինանսավորումն իրականացվելու է սույն որոշմամբ սահմանված կարգով ֆինանսական միջոցներ հատկացվելու դեպքում՝ ըստ  դրանց հատկացման եռամսյակային համամասնությունների.
3) Ֆինանսական միջոցների հատկացման յուրաքանչյուր դեպքում, դրա չափով համաձայնագիրը սահմանված կարգով հաշվառել Հայաստանի Հանրապետության ֆինանսների նախարարությունում:
4. Թույլատրել Հայաստանի Հանրապետության տարածքային կառավարման և ենթակառուցվածքների նախարարությանը փոփոխություն կատարել «Շանթ-Սեյրան» սահմանափակ պատասխանատվությամբ ընկերության հետ 2021 թվականի հուլիսի 30-ին կնքված N ՏԿԵՆ-ՀԲՄԱՇՁԲ-2021/16Շ պայմանագրում (այսուհետ՝ Պայմանագիր)՝ առանց Պայմանագրի N 1 հավելվածով սահմանված գնման առարկայի բնութագրերի չափաբաժին 1-ի Մարտունի քաղաքի Սայաթ-Նովա փողոցի (Մ-10-ի շրջանց) ավտոճանապարհի հիմնանորոգման աշխատանքների ընդհանուր ծավալաթերթ-նախահաշվով նախատեսված գումարի և ծավալների փոփոխման՝ փոփոխել 2021 թվականին իրականացվելիք աշխատանքների ծավալաթերթով նախատեսված աշխատանքների ծավալը և հատվածը՝ այն շարադրելով նոր խմբագրությամբ:

Հայաստանի  Հանրապետության  
վարչապետ       
                                                                                                           Նիկոլ Փաշինյան
2021 թ. ________ «___»
     Երևան
